
ВЪВЕДЕНИЕ
     Стратегията е система от педагогически идеи и поредица от действия, които водят до нови състояния в зависимост от актуалните и бъдещите потребности на ДГ „Здравец“. Тя се опира на миналия положителен опит, начертава бъдещи действия по посока на очаквания резултат, търси вътрешни ресурси и потенциални възможности. Определя условията и характера на дейностите, очертава вероятните трудности, установява принципите на ръководство.
     Стратегията се опира на съвкупността от взаимосвързаните мисия, визия, ценности, дейности, цел,ценности и принципи .

1.Анализ на външната и вътрешна материална база.
       ДГ „Здравец „ е открита през 1967 година и има близо 50 годишна история .Тя е единствена за с. Радилово и е посещавана от 100% от живеещите в селото деца на възраст между 3 и 7 години. През годините претърпява редица преобразования. В началото е носила името на Вела Пеева , а след 1990 година е преименувана на ЦДГ „ Здравец“. При откриването функционират 4 групи , а от 1997г. функционира една смесена разновъзрастова група. Детската градина се намира близко до центъра на селото. Построена е специално за целта  и е разположена на площ 2,700 кв.м., от който 700 кв.м. са застроена площ и  2000кв.м. с алеи, детски площадки  и зелени площи.
 Сградата на ДГ ” Здравец ” е в много добро състояние. включена е  в  проект - ОПРЧР- по проект на Община Пещера „Ремонт и модернизация на общински учебни и детски заведения”-подмяна на дограма, саниране и цялостно боядисване на фасадата ; основен ремонт на кухненски блок и санитарните възли,оборудване на дворните площадки с уреди и съоръжения за игра. Детската градина разполага с камери за видеонаблюдение  и нова компютърна конфигурация.
     Занималните и спалните помещения са просторни и хигиенични. Детската градина разполага с методически кабинет, дирекция и стая на касиер- домакина. На втория етаж е оборудван физкултурен салон. Разполагаме с мини футболно игрище , мини баскетбол и комплект от пътни знаци за обучение  на децата по БДП.
     На двора са обособени 2 площадки, оборудвани  с дворни съоръжения: катерушки ,люлки, пързалки, пясъчници и беседки,  които се използват за активна двигателна дейност на децата и спортно-подготвителни упражнения и игри за повишаване на физическата им дееспособност. 
    През 2015г. със средства по проект на ПУДООС  „За Чиста Околна среда“
„Обичам природата и аз участвам“ се създаде нов привлекателен кът за игра чрез допълнително озеленяване,  поставяне на съоръжения за игра- люлки и пързалки  и поставяне на кошчета за отпадъци и пейки за отдих .Чрез реализирането на този проект се подобри микроклимата на детската градина  и се създадоха условия за поддържане на чиста околна среда и формиране на елементарни навици свързани с екологическата култура и позитивна нагласа към природата.
    Материално-техническата  и дидактичната база на ДГ”Здравец” е добра, събирана, съхранявана и обогатявана през годините. Тя дава възможност за прилагане на творчество и индивидуализъм в работата на учителите. За развиване на музикално-творческата активност на децата ДГ разполага с музикални инструменти. Физкултурният салон е едно от най-големите богатства на детската градина , оборудван с шведски стени, гимнастически пейки, много уреди и пособия, които са необходими за развитието на двигателно-сетивната активност на децата в тази възраст.
     Педагогическият персонал разполага с методичен кабинет, в който се съхранява дидактичния материал, необходим за провеждане на възпитателно- образователния процес в групата. Необходимо е и ще продължи работата за актуализиране и осъвременяване на тази база в зависимост от финансовите средства, с които ще можем да разполагаме и до колкото ще можем да разчитаме на дарители
В ДГ Здравец функционира една смесена група от деца на възраст между 2 и 7 г. 
Броят на децата по Админ към 06.02.2020г. е 20
 В момента в  детската градина работят  6 ч.персонал:
Педагогически персонал –  2  ; Обслужващ персонал  - 4 ;
разпределени по длъжности както следва

	№
	Длъжност
	Брой

	
	
	

	1
	Директор
	1

	2
	Детски учители
	1

	3
	Счетоводител
	0.5

	4
	Домакин
	0.5

	5
	Помощник възпитатели
	1

	6
	Готвач
	0.5









І. МИСИЯ
- Формиране на личности с висока интелектуална подготовка и култура с ярко изразено гражданско съзнание и поведение, способни за ефективна обществена реализация. 
-Възпитание и обучение според държавните образователни изисквания и -стандартите на Европейския съюз в духа на демократичните ценности; 
-Адекватно ориентиране в динамично променящия се съвременен свят и създаване на високо отговорно поведение за участие в обществения живот.
- Усвояване и формиране на общочовешки и национални ценности, развитие на индивидуалността и стимулиране на творческите заложби.

ІІ. ВИЗИЯ
     Визията е реалистична, краткосрочна и дългосрочна картина на настоящето и бъдещето на детската градина.  Тя отразява непрекъснатост на промяната, вземайки под внимание мнението на участниците в две групи въпроси.
-    Място, където детето се чувства щастливо, защитено, разбирано и подкрепяно.
 - Предпочитана среда за 2–7-годишните деца, където се гарантира тяхното умствено, емоционално, социално, личностно и здравно-физическо развитие.
  - Център за родители, търсещи и намиращи подкрепа, съгласие, сътрудничество, педагогическа информация.
-Средище на хора, които обичат децата и професиите си, поддържат квалификацията си на съвременно равнище, стремят се към висока професионална реализация и са удовлетворени от работата си. 

ІІІ. ЦЕЛ НА СТРАТЕГИЯТА
1.Повишаване качеството на учебно-възпитателната работа.
2.Осигуряване на условия за физическо, умствено, нравствено и социално развитие на подрастващите.
3.Повишаване квалификацията на учителите.
4.Децата да развиват любов и уважение към себе си и към другите. 
5.Спазване на ДОИ, като гарант за качество и творчество в прилагане на педагогическите модели на взаимодействие деца – учител. 
6.Диференциране грижата за всяко дете и реализиране личните му планове. 
7.Развитие на умения за безопасно движение по улицата. 
8.Използване на диагностични процедури за установяване нивото на развитие на детската личност. 
ІV. ЦЕННОСТИ И РЪКОВОДНИ ПРИНЦИПИ НА СТРАТЕГИЯТА
1. Хуманизиране и демократизиране дейността на детската градина и поставяне на детето в центъра на педагогическите взаимодействия.
2. Реализиране на ценностите и принципите на педагогиката на толерантността и ненасилието.
3. Позитивното възпитание да бъде в основата на педагогическото взаимодействие.
4. Внедряване на съвременен мениджмънт и маркетинг съобразно новите потребности, изисквания и тенденции в контекста на Европейското образователно пространство.
5. Създаване условия за квалификационна дейност на педагогическата колегия, основаваща се на поддържащото образование – образование през целия живот.
6. Подкрепа на децата и техните семейства – педагогика на сътрудничеството.
V. АНАЛИЗ НА СЪСТОЯНИЕТО НА ДЕТСКАТА ГРАДИНА  И ВЪНШНАТА СРЕДА
1. Деца    В ДГ „Здравец“се приемат деца на възраст 2–7 години, по желание на родителите (съгласно ЗПУО), като групата се оформя една - смесена. Не се допуска подбор по пол, етническа, религиозна и социална принадлежност или по друг диференциращ признак. Зачитат се Конвенцията за правата на детето, Законът за закрила на детето и Конституцията на Република България.
	Силни страни
	Затрудняващи моменти:

	1. Децата са физически и психически здрави и правилно развити.
2. Осъществена е приемственост детска градина – училище.
3. Осигурено е здравно обслужване;
4. Въвеждане на задължително предучилищно образование на децата от  годишна възраст.
5.Възможности учителите да изберат познавателни книжки и учебни помагала.
	1. Има очертан демографски срив и липса на деца. 
2. Липса на законови разпоредби за строг режим за недопускане на ОЗБ и връщане на болни деца;
3.Недостатъчна ангажираност на родителите.  


2. Кадрови ресурси
-Брой на педагогическия персонал – 2 педагогически специалисти -Възрастов състав – средна възраст 50 год.
-Образование на педагогическия персонал – 2 -мата педагози са магистри.
-В детската градина няма главен учител.
	Силни страни:
	Затрудняващи моменти:

	1. Наличие на финансови условия за материално стимулиране на учителите, чрез еднократно в годината диференцирано заплащане за резултатите от педагогическата работа, делегиран бюджет и Вътрешни правила.
2. Наличие на възможности за вътрешно финансиране на текуща педагогическа квалификация чрез системата на делегиран бюджет.
3. Наличие на квалифицирана педагогическа колегия.
4.Утвърдена екипност на различни равнища.
	1. Недостатъчна квалификация на учителите по отношение интегрирането на деца със специални образователни потребности и корекция на т.нар. „трудни“ деца.
2. Недостатъчна мотивация за придобиване и повишавате на ПКС.
4. Недостатъчно изискване от учителите към родителите за спазване на времевия интервал за сутрешен прием на децата в ДГ, което нарушава нормалния ритъм на дневния режим , особено в подготвителните групи;



3. Възпитателно-образователен процес
-Наличие на Програмна документация и помагала.
-Изпълнение на държавните образователни изисквания.
-Прилагане на педагогически подходи, осигуряващи комфорта на децата и стимулиращи мисловните процеси.

		Силни страни:
	Затрудняващи моменти:

	1. Създадени са условия за „равен старт“ на всички деца.
2. Наличие на възможности за допълнителни дейност по интереси – допълнителни педагогически услуги.
3. Приобщаване на децата към националните ценности и традиции.
4. Гъвкав дневен режим, осигуряващ равностойност на трите основни дейности: игра–обучение–труд.
5. Утвърждаване на личностно ориентиран и позитивен подход на възпитание.
	1. Недостатъчно противодействие на установената хиподинамика на децата.
2. Недостатъчна ефективност и адаптируемост на утвърдените помагала към спецификата на детската градина.
3. Трудоемка диагностика, неотговаряща на възрастовите особености на съответната група.




4. Учебно-техническа и материална база
Достатъчен сграден фонд, специално проектиран и построен за детска градина, но поради намаляването броя на децата три от занималните са затворени. 

	Силни страни:
	Затрудняващи моменти:

	1. Обособени помещения за групата.
2. Игрови площадки на двора с необходимите съоръжения и уреди.
3. Достатъчно количество технически средства, необходими за педагогическия процес – компютри, интернет, копирна машина .
	1. Стара ВИК и Ел. инсталация.
2. Стари стерилизатори;
3. Липса на парна инсталация на сградата.


5. Финансиране
    ДГ „Здравец“работи по системата на „Делегиран бюджет“
  

	Силни страни:
	Затрудняващи моменти:

	1. Въведена система на Делегиран бюджет..
2. Редовно финансиране.
3. Участие в проекти
	1. Липса на цялостна държавна политика за осъвременяване на базата на детските градини. 
2. Нисък ЕРС.
3. Недостатъчно активизиране на родителите за участие в благоустройството и обогатяването на материалната база.
 


6. Външни фактори
-Семейна общност и родителите на децата ...
-Връзки с неправителствени организации ...
-Общински структури и културни институции ...
	Силни страни:
	Затрудняващи моменти:

	1. Позитивна ангажираност към проблемите на ДГ  от страна на социалните партньори.
2.Налице е добра връзка с местните общински структури.
	1. Недостатъчно е включването на родителите в образователни програми на детската градина.
2. Недостатъчно е прилагането на разнообразни инициативи за повишаване активността на родителите.




VІ. ДЕЙНОСТИ ЗА ПОСТИГАНЕ НА ЦЕЛИТЕ
1. Административно-управленска дейност
1.1. Търсене на нови контакти с институти, фондации и организации за подпомагане дейността на детската градина.
1.2. Участие в проекти и програми (общински, регионални, национални).
1.3. Стимулиране и мотивиране изяви на деца и учители.
1.4. Търсене на допълнителни средства за финансиране на дейностите.
2. Образователно-възпитателна дейност
2.1. Използване на съвременни методи и подходи за развитие – автодидактични игри и материали, интерактивни методи, компютърни програми и др.
2.2. Използване на индивидуална и групова организация на работа.
2.3. Обогатяване системата на диагностиката като задължителна практика. Създаване на набор от апробирани тестове за всяка група.
2.4. Усъвършенстване процесите на планиране, организиране и провеждане на съдържателен педагогически процес.
3. Квалификационна дейност
3.1. Създаване на информационна банка – библиотечен, мултимедиен фонд, портфолиа на всеки учител по проблемни области.
3.2. Осигуряване условия за участие в квалификационни форми на различни равнища.
3.3. Обмяна на опит – паралелно, допълващо, циклично – по проблемни области.
3.4. Включване на учителите в курсове за придобиване на по-високи ПКС.
4. Социално-битова и финансова дейност
4.1. Обогатяване и поддържане на материално-техническата база:
–   поетапно обновяване и осъвременяване на интериора в групата;
–   оформяне на кътове за игра ;
–   обогатяване на игровата и дидактичната база.
- извършване на необходимите ремонти, текущи и планирани чрез средства от делегирания бюджет или др.
4.2. Контрол за правилно разпределение на финансовите средства.
4.3. Осигуряване на медицински и здравен мониторинг на персонала.
5. Финансово осигуряване изпълнението на стратегията
5.1. Финансиране от държавния и общинския бюджет..
5.2. Привличане на спонсори.
5.3. Реализиране на благотворителни кампании.
5.4. Собствен труд на служители на детската градина.
5.5. Организиране на трудодни с участието на учителската общност и другите служители на ДГ „Здравец“.
VI. МОНИТОРИНГ
   Целта на мониторинга на дейностите по изпълнение на стратегията е да осигури навременно изпълнение с оглед изпълнението на дейностите и осъществяване на корективни действия. Разнообразието на дейностите налага всяка от тях да бъде предмет на специален мониторинг. За целта е необходимо изпълнението на всяка дейност да се конкретизира в съответни задачи. Те трябва да позволяват оценка и контрол на напредъка на изпълнението на стратегията в съответствие със спецификата на отделни параметри. Субектът на мониторинга се определя от кръга на отговорните за изпълнението й лица.







ПРОГРАМНА СИСТЕМА НА ДГ „ЗДРАВЕЦ“

                                            1.ПОДХОДИ И ФОРМИ НА ПЕДАГОГИЧЕСКО                                                ВЗАИМОДЕЙСТВИЕ
  Педагогическото взаимодействие е процес, насочен към постигането на определен очакван резултат, свързан с цялостното      развитие на детето, в който основни участници са учителят и детето.
При провеждането на педагогическото взаимодействие учителите използват игровата дейност за постигането на компетентностите по Наредба № 5 от 03.06.2016 г. за предучилищно образование.
Детската градина осигурява игрова дейност във всички видове организация на предучилищното образование през учебното и неучебното време.
Съвременното предучилищно възпитание се основава на нови подходи, които обезпечават научната същност на управленската дейност в детското заведение:
1.1 ПОДХОДИ НА ПЕДАГОГИЧЕСКО ВЗАИМОДЕЙСТВИЕ
 1. Комплексно-интегрален подход
Философска основа на комплексно-интегралния подход се явява учението за всеобщата връзка, която предполага      диалектическо единство на цялото към частите, на общото към единичното.
2.Личностен подход
 Същността на личностния подход, или още хуманно-личностен, е обединяването на свободата, любовта и опита в полза на хуманистичното възпитание на детето. По време на организирания възпитателен процес, в основата на хуманното отношение лежат проявите на любов на педагога към децата, както и на човеколюбие между самите деца. Тази любов се демонстрира чрез добронамереност на тона и отношението, чрез майчинската грижа към децата, чрез отговорността за тяхното израстване и изграждане като човеци.
В основата на личностния подход, освен хуманизма като философско обяснение на субект-субектното отношение в хода на взаимодействието, стои и персонализмът. 


Приложението на хуманно-личностния подход извежда потребността от индивидуализация на възпитателно-образователния процес в следните направления:
· разнообразяване на формите в педагогическия процес;
· нарушаване на традиционната система на обучение и възпитание и прилагане на нови методи;
· въвеждане на нови форми на педагогическо взаимодействие;
· промяна на философията на самата възпитателна система.

3. Ситуационен подход
 Същността на ситуационния подход  е да моделира или да използва естествено възникнали ситуации и чрез подходящи техники да ги прилага във възпитателната практика. Подпомагане на всяко дете да прави своя избор чрез провеждането на различни дейности, с оглед неговото цялостно развитие.

4.Конструктивизъм.
Създава условията, детето активно да моделира своето собствено разбиране или знание чрез взаимодействие между това ,което                        знае и предложенията ,които се правят .При провеждане на различни дейности се предоставят големи възможности за изява на децата, като тяхното учене е необходимо да се подкрепя, насърчава , улеснява и тества в реални условия, като непрекъснато се създават условия за изява на наученото, за да се поддържа интереса и мотивацията за учене. Детето се ситуира в центъра на  онова ,което се прави.
Конструктивизмът като подход  е „учене чрез участие“ и допринася за постигането на поставените в Стратегията на ДГ “Здравец“ Мисия, Визия, Ценност и Глобална цел.
5.Компетентностен подход. Този подход акцентира върху качеството на възпитателно-образователния процес като разглежда не количеството информация придобита от детето, а нейното качество. Чрез този подход като резултат от педагогическия процес са формираните ключови компетенции, които за края на предучилищна възраст са:
· Технологични.
· Информационни.
· Социално-комуникативни.


1.2.ФОРМИ НА ПЕДАГОГИЧЕСКО ВЗАИМОДЕЙСТВИЕ
  Педагогическото взаимодействие в предучилищното образование се организира в основна форма и в допълнителни форми.   Формите на педагогическото взаимодействие се организират в съответствие с прилаганата в детската градина програмна система при зачитане на потребностите и интересите на децата.
 1.2.1.ОСНОВНАТА ФОРМА 
на педагогическо взаимодействие е педагогическата ситуация, която протича предимно под формата на игра. Педагогическите ситуации се организират само в учебното време и осигуряват постигането на компетентностите, като очаквани резултати.
  Конкретното разпределяне на педагогическите ситуации по образователни направления се осъществява в седмично разпределение.
Седмичното разпределение се разработва по възрастови групи от учителите на конкретната група преди началото на учебната година и се утвърждава от директора на детската градина.
     Формите на педагогическо взаимодействие в ДГ “ Здравец“ се организират в съответствие с прилаганата програмна система ,при зачитане потребностите и интересите на децата.
Различните форми трябва да гарантират резултати в следните посоки:
· задоволяване на детските потребности от актуална информация;
· [bookmark: _GoBack]постигане осигуреност на детската себе изява и творчество;
· овладяване от децата на елементи на учебната дейност;
· разширяване свободата на педагога за действие;
· предоставяне на повече място за собствена изява и съобразяване с актуалните потребности на децата
Основните форми на педагогическо взаимодействие ще се провеждат по следните образователни направления:
· български език и литература 
· математика
· околен свят 
· изобразително изкуство
· музика
· конструиране и технологии
· физическа култура
            
     
1.2.2.ДОПЪЛНИТЕЛНИТЕ ФОРМИ НА ПЕДАГОГИЧЕСКО ВЗАИМОДЕЙСТВИЕ
 Се организират ежедневно, по преценка на учителя, извън времето за провеждане на основните форми на педагогическо взаимодействие и са свързани с цялостната организация на деня в детската група. Допълнителните форми се организират както в учебно ,така и в неучебно време. Чрез тях се развиват и усъвършенстват отделни компетентности по образователните направления от определени в ДОС за ПО, които допринасят за личностното развитие и разнообразяване живота на детето. 
Допълнителните форми на педагогическо взаимодействие ще се провеждат по следните образователни направления:
· български език и литература 
· математика
· околен свят 
· изобразително изкуство
· музика
· конструиране и технологии
· физическа култура



	
	



1.2.3.РАЗПРЕДЕЛЕНИЕ НА ФОРМИТЕ НА ПЕДАГОГИЧЕСКО ВЗАИМОДЕЙСТВИЕ
Педагогическото взаимодействие в ДГ “Здравец“ се организира в основни и в допълнителни форми. 
ПЕДАГОГИЧЕСКАТА СИТУАЦИЯ Е ОСНОВНА ФОРМА НА ПЕДАГОГИЧЕСКО ВЗАИМОДЕЙСТВИЕ,КОЯТО ПРОТИЧА ПОД ФОРМАТА НА ИГРА.
ПЕДАГОГИЧЕСКИТЕ СИТУАЦИИ СЕ ОРГАНИЗИРАТ САМО В УЧЕБНО ВРЕМЕ И ОСИГУРЯВАТ ПОСТИГАНЕТО НА КОМПЕТЕНТНОСТИТЕ,ОПРЕДЕЛЕНИ В ДОС ЗА ПРЕДУЧИЛИЩНО ОБРАЗОВАНИЕ.

